Творчы праект “Плошча Якуба Коласа”, прэм’ера якога адбылася ў Канцэртнай зале Беларускай дзяржаўнай філармоніі “ў пятніцу 13-га”, стаўся зусім не містычнай падзеяй нацыянальнага культурнага жыцця. Старонкі біяграфіі і творчасці вялікага пісьменніка і паэта, выкладзеныя ў жанры сучаснага харавога тэатра, узраслі да глыбокай філасофскай прыпавесці пра душу і мову беларускага народа. Узнік спектакль, годны прадстаўлення на музычных і тэатральных фестывалях міжнароднага